
Tüve tn 18 katastriüksusele sihtotstarbe määramine
1. Asjaolud ja menetluse käik
Narva Linnavalitsuse 07.09.2016. a korraldusega nr 952-k nõustuti vastavalt Maa-ameti 08.07.2016 esitatud taotlusele, Narva linnas, Tüve tn 18 maaüksuse riigi omandisse jätmisega, sihtotstarbega sihtotstarbeta maa.

Tartu Maakohtu kinnistusosakonna kinnistusregistriosa nr 6766250 all on 15.02.2017. a tehtud esimesse jakku sissekanne aadressiga Tüve tn 18, katastritunnus 51101:001:0630, sihtotstarve sihtotstarbeta maa 100%, kinnistu pindala on 5591 m².

21.10.2020. a omandas riigi omandis oleva Tüve tn 18 kinnistu L & S Projektid Osaühing (registrikood 12068138), kelle juhatuse liige Sirje Maala, esitas 22.02.2021. a Narva Linnavalitsusele avalduse (dokumendiregistris nr 1741/1-12.3) palvega muuta Tüve tn 18 katastriüksuse senine sihtotstarve elamumaaks.

Tüve tn 18 maaüksus asub Narva linna Kudruküla linnaosas, hooajalise elamute ja suvilate piirkonnas (Narva aiandusühistu Rjabinka piirides), kus kruntide moodustamise ja ehitusõiguse tingimused määratakse Narva linna kehtiva üldplaneeringu (seletuskirja) punktiga 2.2.4.3.  Antud ringkonnas on maa kasutuse juhtotstarbe üldplaneeringu kohaselt "hooajaline elamumaa", mis vastab maakatastriseaduse § 181 punktis 1 määratud katastriüksuse sihtotstarbele "elamumaa".
Kõnesoleval maaüksusel asuvad majandusehitised, mis on püstitatud kõrvalasuvate ainduskruntide omanike poolt omavoliliselt, ehk seadusliku aluseta (Ehitisregistrisse pole kantud), mistõttu ei ole põhjust arvata, et maaüksus on hoonestatud.
Kuna maaüksuse sihtotstarbe muutmine ei ole seotud ehitusõiguse muutmisega, siis planeerimisseaduse § 125 kohaselt ei ole detailplaneeringu koostamise kohustustust, ning maa sihtotstarve määratakse maakatastriseaduse § 18 lõike 1 punkti 1 kohaselt vastavalt üldplaneeringule elamumaa. 

2. Õiguslikud alused
2.1
Maakatastriseaduse § 18 lõike 1 punkti 1 kohaselt määrab linna- või vallavalitsus katastriüksusele käesoleva seaduse §-s 181 nimetatud sihtotstarbe, ehitisteta katastriüksusele sihtotstarbe maa tegeliku kasutuse alusel või detailplaneeringu koostamise kohustuse puudumisel üldplaneeringu alusel; 
2.2
Narva Linnavolikogu 24.01.2013. a. otsusega nr 3 kehtestatud Narva linna üldplaneering.
3. Otsus
Määrata Tüve tn 18 (51101:001:0630) katastriüksusele sihtotstarve elamumaa 100%.

4. Rakendussätted
4.1
Narva Linnavalitsuse Arhitektuuri- ja Linnaplaneerimise Ametil teha korraldus teatavaks Maa-Ameti Ida-Viru maakonna katastri registriosakonnale ja L & S Projektid osaühingule.
4.2
Korraldus jõustub teatavakstegemisest.
4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

